মাহরাম নয় এমন মেয়েদের সাথে অপ্রয়োজনীয় আলাপচারিতা দ্বীনদারদের জন্য খুবই অশোভন তা যে কারোই বোঝার কথা হলেও বাস্তবতা হলো আপাত দ্বীনদার বা দ্বীনদার হবার চেষ্টা করেন এমন অনেকেই বোঝেন না। সারাহাহ, স্টুলিশ বা আস্ক এফএমের মত জায়গায় সন্দেহ সংশয় থাকায় অনেকে ফিতনায় পতিত হয়, ফেইসবুকে ইনবক্সও যেহেতু কেউ দেখছে না তাই এখানেও অনেকে সামলাতে পারে না নিজেকে। কিন্তু পাবলিক পোস্টের কমেন্টেও বিপরীত লিঙ্গের কারো সাথে দ্বীনদার পুরুষের ঠাট্টা-কৌতুক কষ্টদায়ক। এই ঠাট্টা, কৌতুক, রসিকতাই ধ্বংসের দিকে পথ চলবার প্রথম ধাপ। পরিচিত লোক হওয়া এক্ষেত্রে বৈধ যুক্তি নয় মোটেই। এমনকি কাজিন, এলাকার বড়বোন হওয়াও নয়। মন্দকে মন্দ হিসেবে এড়িয়ে চলতে শিখতে হবে। অন্তত চুপ থাকলেও মন্দের ভাল।